Selim Benachour

Selim Benachour (, s. 8. syyskuuta 1981 Pariisi, Ranska) on tunisialainen jalkapalloilija. Keskikentällä pelaava Benachour edustaa Kyproksen jalkapalloliigassa APOELia.

Ura
Benachour aloitti jalkapalloilun nelivuotiaana paikallisessa Paris FC:ssä. Sittemmin hän siirtyi Paris Saint-Germainin juniorijoukkueessa vuonna 1995 ja kolme vuotta myöhemmin hänet nostettiin PSG:n b-joukkueeseen, joka pelasi Ranskan 4. divisioonassa. Kaudeksi 2001–2002 Benachour lainattiin tuolloin 3. divisioonassa pelaavalle FC Martiguesille, jossa hän pelasi yhteensä 28 ottelua tehden yhden maalin. Palattuaan takaisin Pariisiin Benachour pääsi toisen kerran edustamaan Paris Saint-Germainin edustusjoukkuetta vuonna 2002, edustettuaan sitä ennen joukkuetta Mestarien liigassa yhden ottelun verran kaudella 2000–2001. Hänet kuitenkin lainattiin vuonna 2003 hetkeksi ESTAC Troyesiin, josta Benachour palasi takaisin PSG:hen.

Vitória SC
Kaudella 2005–2006 hän siirtyi pelaamaan Portugaliin, Vitória SC:hen, jossa yhden kauden saldoksi jäi 25 ottelua ja neljä maalia. 

Rubin Kaza
Benachour siirtyi Portugalista Venäjälle FK Rubin Kazaniin kausiksi 2006 ja 2007. Hän pelasi joukkueessa yhteensä 23 ottelua ja teki niissä kolme maalia.

Al Qadsia
Benachour siirtyi Venäjältä Kuwaitiin Al Qadsiaan. Joukkue maksoi Benachourista 1,5 miljoonaa euroa Kazanille joulukuussa 2007. Hän pelasi ensimmäisen ottelunsa 8. tammikuuta 2008 Kuwaitin federaatio cupissa, jossa Benachour onnistui heti maalinteossa. Hän teki kaksi maalia Al Tadamonia vastaan pelatussa ottelussa ja auttoi joukkuettaan aina Cupin voittoon asti. Al Qadsia voitti loppuottelussa Al Kuwaitin rangaistuspotkuilla 3–4. Kuwaitin pääsarjassa Benachour pelasi ensi kerran 15. helmikuuta 2008, jossa hän onnistui Cupin tavoin heti maalinteossa. Joukkue kuitenkin hävisi Al Kuwaitille maalein 2-3. Al Qadsia sijoittui toiseksi kaudella 2007–2008, jonka aikana hän pelasi myös Aasian Mestarien liigassa neljä ottelua onnistuen kerran maalinteossa. Seuraava kausi oli vakuuttavampi Benachourin noustessa joukkueessaan jälleen tärkeään rooliin niin Gulf Clubs Championshipissa, kuin kotimaan pääsarjassa. Al Qadsia voitti Kuwaitin mestaruuden ensimmäisen kerran sitten kauden 2004–2005 jälkeen.

Málaga
Sopimuksen päätyttyä Benachour palasi Eurooppaan ja harjoitteli vanhan seuransa Paris Saint-Germainin reservijoukkueen kanssa.Tunisia's Selim Benachour Seeking National Team Return Goal.com 14.7.2009 Viitattu 29.7.2009  Kesällä 2009 hän siirtyi Espanjaan allekirjoitettuaan kahden vuoden sopimuksen Málagan kanssa.Selim Benachour se incorpora a prueba con el primer equipo Málaga Club de Fútbol 26.7.2009 Viitattu 27.7.2009  Benachour pelasi avauskaudellaan yhteensä 26 ottelua, mutta joukkue päätti vapauttaa hänet sopimuksestaan kauden 2010–2011 alussa.El Málaga Club de Fútbol acuerda con Selim Benachour su desvinculación Malaga CF 13.9.2010 Viitattu 15.9.2010 

Marítimo
21. tammikuuta 2011 Benachour allekirjoitti puolentoista vuoden sopimuksen portugalilaisen Marítimon kanssa.Benachour assina até ao final da época 2011/2012  csmarítimo.pt 21.1.2011 Viitattu 2.2.2011  Hän pelasi ensimmäisen ottelunsa Marítimon paidassa 5. helmikuuta 2011 kotiottelussa Sporting Bragaa vastaan. Ensimmäisen maalinsa Benachour teki 20. maaliskuuta 2011 viidennessä ottelussaan Olhanensea vastaan.

Maajoukkueura
Benachour teki päätöksen 19-vuotiaana edustaa Tunisiaa Ranskan sijasta. Alun perin hän teki päätöksen, koska tiesi että pääsisi helpommin Tunisian maajoukkueeseen kuin Ranskan.Селим Бенашур: "Уверен, еще покажу свою лучшую игру"  1.6.2007 Viitattu 22.5.2010  Sittemmin Benachour keskusteli silloisen Tunisian valmentajan Henri Michelin kanssa, jonka myötä hän päätti edustaa Tunisiaa. Benachour kuitenkin myöhemmin kertoi ettei ole katunut päätöstään ja on ollut ylpeä saadessaan edustaa Tunisiaa.

Benachour pelasi ensimmäiset arvokisansa vuoden 2002 Afrikan kisoissa, jossa Tunisia jäi alkulohkoon. Hän pelasi myös ensimmäiset MM-kisansa vuonna 2002, jossa Benachour oli mukana kaikissa kolmessa ottelussa. Tunisia jäi myös tuolloin alkulohkoon. Kaksi vuotta myöhemmin Benachourin kolmas arvokisa oli menestyksekkäämpi, kun hän oli voittamassa Tunisialle historian ensimmäistä Afrikan mestaruutta vuonna 2004. Vuotta myöhemmin Benachour pelasi myös Maanosaliittojen cupissa vuonna 2005 ja oli mukana kolmanissa Afrikan kisoissaan vuonna 2006.

Benachour pelasi vielä kaksi ottelua vuonna 2007, kunnes jäi ilman maajoukkue kutsua. Toukokuussa 2010 hänet nimettiin ystävyysotteluun Ranskaa vastaan.Tunisia’s Selim Benachour Excited National Team Return Goal.com 18.5.2010 Viitattu 22.5.2010  Benachour pääsi ottelussa vaihdosta kentällä toisella puoliajalla.

Yksityiselämä
Benachourin isä on kotoisin Tunisiasta, jossa hän pelasi jalkapalloa ammattilaisena Stade Tunisienin joukkueessa. Benachourilla on kaksi siskoa, joista nuorempi pelasi muun muassa Ranskan alle 17-vuotiaiden maajoukkueessa vuonna 2007. Vanhempi sisko on Benachouria kaksi vuotta vanhempi.

Benachour on naimisissa algerialaisen vaimonsa kanssa.

Saavutukset
 Kuwaitin-mestaruus: 2009
 Kuwaitin federaatio cup: 2008
 Ranskan cup: 2004
 Afrikan–mestaruus: 2004

 Tilastot 
 Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit PSG B 1998–1999 1 0 - - - - 1 0 1999–2000 19 2 - - - - 19 2 2000–2001 28 5 - - 1 0 29 5 Yhteensä  48  7  -  -  1  0  49  7 FC Martigues 2001–2002 28 1 - - - - 28 1 Yhteensä  28  1  -  -  -  -  28  1 PSG 2002–2003 9 0 - - 1 1 10 1 Yhteensä  9  0  -  -  1  1  10  1 Troyes 2003 9 2 - - - - 9 2 Yhteensä  9  2  -  -  -  -  9  2 PSG 2003–2004 9 0 1 0 - - 10 0 2004–2005 9 1 - - - - 9 1 Yhteensä  18  1  1  0  -  -  19  1 Vitória SC 2005–2006 25 4 - - 5 2 30 6 Yhteensä  25  4  -  -  5  2  30  6 Rubin Kazan 2006 13 3 4 1 3 0 20 4 2007 10 0 - - - - 10 0 Yhteensä  23  3  4  1  3  0  30  4 Al Qadsia 2008 5 2 8 6 4 1 17 9 2008–2009 20 1 3 1 5 2 28 4 Yhteensä  25  3  11  7  9  3  45  13 Málaga CF 2009–2010 23 0 3 0 - - 26 0 Yhteensä  23  0  3  0  -  -  26  0 Uralla yhteensä  208  21  19  8  19  6  246  35

Maaottelumaalit
#PäivämääräPelipaikkaVastustajaTilanneLopputulosKilpailu11. helmikuuta 2004Stade 7 Novembre, Radès, Tunisia<center>1 – 0<center>1 – 1AM-kisat 2004226. tammikuuta 2006Harras El-Hedoud Stadium, Aleksandria, Egypti<center>2 – 0<center>2 – 0AM-kisat 2006

Lähteet
 Transfermarkt 
 Weltfussball 
 National Football Teams 
 Selimbenachour.com    

Viitteet

Luokka:Tunisialaiset jalkapalloilijat
Luokka:Jalkapallon Afrikan mestarit
Luokka:Ranskantunisialaiset
Luokka:Vuonna 1981 syntyneet
Luokka:Elävät henkilöt